หนูอายุ16นน35เองค่ะกินเท่าไรก็ไม่อ้วน ถ่ายพยาธิทุกๆปี พอจะมียาหรือวิธีอะไรเเนะนำไหมค่ะ
สวัสดีค่ะ หากเป็นคนที่มีน้ำหนักปกติตามเกณฑ์มาตราฐานหรืออ้วนมาก่อน แล้วน้ำหนักลดลงรวดเร็ว แม้จะทานอาหารได้ตามปกติ หรือบุคคลในครอบครัวมีรูปร่างปกติ ไม่ได้ผอม จำเป็นต้องสาเหตุของการมีน้ำหนักน้อยกว่าปกติก่อนค่ะ ซึ่งสาเหตุอาจเกิดจากไทรอยด์เป็นพิษเป็นเบาหวาน ความผิดปกติของโรคระบบทางเดินอาหาร เช่น ระบบย่อยอาหารและดูดซึมทำงานผิดปกติ ลำไส้แปรปรวน โรคพยาธิ รวมถึงมะเร็งชนิดต่างๆ เป็นต้นแต่หากมีรูปร่างผอมมาตั้งแต่วัยเด็ก รวมทั้งคนในครอบครัวมีรูปร่างผอม ก็ไม่น่าเกิดจากการเป็นโรคการเพิ่มน้ำหนักจึงต้องใช้เวลาและความพยายาม โดยหลักคือการทานให้ได้พลังงานมากกว่าที่ใช้ไป โดยทั่วไปคือประมาณ 1500 กิโลแคลอรี่ต่อวัน แต่หากมีการใช้พลังงานมาก เช่น ทำงานที่ต้องมีการยกของหรือเดินทั้งวัน จำนวนแคลอรี่ที่ต้องได้จากอาหารก็ต้องมากกว่านี้หลักการทาน คือทานอาหารที่มีประโยชน์ให้ครบ 5 หมู่ ไม่ควรเน้นทานเฉพาะแต่โปรตีนหรือไขมันเพราะอาจไม่ได้สารอาหารครบถ้วนตามที่ร่างกายต้องการ ซึ่งเป็นสาเหตุหนึ่งที่ทำให้ผอมได้ ควรทานหลายมื้อขึ้น เช่น วันละ 4- 5 มื้อ ไม่ควรทานน้ำหวานหรือของหวานเพราะอาจทำให้อิ่มและทำให้การทานอาหารที่มีประโยชน์ลดลง อาหารว่างควรเน้นเป็นนม โดยควรเลือกดื่มนมปกติที่มีไขมันเต็ม มากกว่าการเลือกดื่มนมพร่องมันเนย และไม่ควรเลือกดื่มนมรสหวาน หรือนมเปรี้ยว เพราะจะทำให้ได้ปริมาณน้ำตาลมากเกินไปและอิ่มเร็ว อาหารว่างๆ อื่นที่ควรเลือกทาน เช่น โยเกิร์ต หรือนมถั่ว รวมถึงถั่วต่างๆ และที่สำคัญคือผลไม้ เพื่อให้ได้วิตามินและเกลือแร่ครบถ้วน รวมทั้งเลือกวิธีออกกำลังกายที่ช่วยเพิ่มมวลของกล้ามเนื้อ เช่น การยกน้ำหนัก เล่นโยคะ แทนการออกกำลังกายที่เน้นการเผาผลาญ เช่น การวิ่งหรือเต้นต่างๆ เป็นต้น